  Туспуктэм: Константин Вознесенских Наталия Сильвестрова Таяз арняе Удмуртиын температура та вакытлы эсэпъёслэсь 6-8 градуслы вылӥынгес возиськоз, арня пумын кӧня ке лэзькыны кутскоз, озьы ке но шуныт луоз. Со сярысь улосвыл Гидрометцентрлэн пресс-службаез ивортӥз. Арнялэн шораз, 8-9 шуркынмонэ, уй-нунал ӵоже +2…+7 градус возиськоз. Вирнуналэ потон уе но нуназе ӧжыт но тросгес зороз. Покчиарняе куд-ог ёросъёсын гинэ кӧня ке зор усёз. Удмуртарняе, 10-тӥ шуркынмонэ, Удмуртие тӧло но зоро куазь вуоз. Элькунлэн уйпал дураз зорыны кулэ ӧвӧл, солэсь лымшор палазгес кӧня ке зор ортчоз. Шор но лымшор ёросъёсын кема дыр ӵоже зороз. Омырын уй но нунал +1…+6 градус луоз. Кӧснуналэ, 11-тӥ шуркынмонэ, кӧня ке кезьыт кариськоз, уйин но нуназе +1…+3 градус возиськоз. Интыосын ӧжыт зор усёз, куд-ог ёросъёсын кот лымыен суро. Азьланяз куазь эшшо кезьытгес кариськоз. Тегъёс: куазь Гидрометцентр Удмуртия  